Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2006 M. LAPKRIČIO 6 D. NUTARIMO NR. 1097 „DĖL VIEŠOJO ADMINISTRAVIMO PLĖTROS IKI 2010 METŲ STRATEGIJOS ĮGYVENDINIMO 2007–2010 METŲ PRIEMONIŲ PLANO PATVIRTINIMO“ PAKEITIMO

2010 m. birželio 7 d. Nr. 720

Vilnius

Įgyvendindama Lietuvos Respublikos apskrities valdymo įstatymo ir jį keitusių įstatymų pripažinimo netekusiais galios įstatymo (Žin., 2009, Nr. 87-3661) 2 straipsnio 4 punktą, Lietuvos Respublikos Vyriausybė nutaria:

1. Pakeisti Viešojo administravimo plėtros iki 2010 metų strategijos įgyvendinimo 2007–2010 metų priemonių planą, patvirtintą Lietuvos Respublikos Vyriausybės 2006 m. lapkričio 6 d. nutarimu Nr. 1097 (Žin., 2006, Nr. 120-4568; 2008, Nr. 64-2415; 2009, Nr. 109-4602):

1.1. Pripažinti 1.1.4 punktą netekusiu galios.

1.2. Įrašyti 1.2.9 punkto ketvirtojoje skiltyje vietoj skaičiaus ir žodžio „II ketvirtis“ skaičių ir žodį „III ketvirtis“.

1.3. Išdėstyti 1.3.4 punktą taip:

„1.3.4. parengti metodinį leidinį apie Bendrojo vertinimo modelio išorinį vertinimą	sudaryti sąlygas viešojo sektoriaus institucijoms tobulinti savo veiklą – pasirengti išorinio vertinimo procedūroms	2010 metų II ketvirtis	Vidaus reikalų ministerija“.

1.4. Išbraukti 1.4.2 punkto trečiojoje skiltyje žodžius „apskričių viršininkų administracijų“.

1.5. Išdėstyti 2 punktą taip:

„2. Optimizuoti teritorinį valdymą“.

1.6. Įrašyti 2.1 punkte vietoj skaičiaus „65.2.2“ skaičių „65.2“.

1.7. Išdėstyti 2.1.1 punktą taip:

„2.1.1. surengti apskričių valdymo reformos rezultatų ir tolesnio valdymo organizavimo teritoriniu lygiu perspektyvų aptarimą	sudaryti sąlygas suinteresuotiems asmenims susipažinti su apskričių valdymo reformos rezultatais ir pateikti siūlymus dėl tolesnio valdymo organizavimo teritoriniu lygiu tobulinimo	2010 metų IV ketvirtis	Vidaus reikalų ministerija“.

1.8. Išdėstyti 5.1.2 punkto trečiąją skiltį taip:

„padidinti Elektroninės draudėjų aptarnavimo sistemos darbo greitį, užtikrinti stabilų jos darbą, optimizuoti IRT infrastruktūros išteklių naudojimą, didinti valstybinio socialinio draudimo draudėjų pranešimų, pasirašytų elektroniniu parašu, skaičių (bendradarbiavimo lygiu)“.

1.9. Įrašyti 5.1.8 punkto ketvirtojoje skiltyje vietoj skaičių ir žodžių „2009 metų II ketvirtis“ skaičius ir žodžius „2010 metų III ketvirtis“.

1.10. Įrašyti 5.1.15 punkto ketvirtojoje skiltyje vietoj skaičiaus „2009“ skaičių „2010“.

1.11. Įrašyti 5.1.17 punkto ketvirtojoje skiltyje vietoj skaičių ir žodžių „2010 metų I ketvirtis“ žodžius „per Lietuvos Respublikos ginklų ir šaudmenų kontrolės įstatymo 8 ir 9 straipsnių pakeitimo įstatyme nustatytą terminą“.

1.12. Įrašyti 5.1.60 punkto penktojoje skiltyje vietoj žodžių „Lietuvos ekonominės plėtros agentūra“ žodžius „Eksportuojančioji Lietuva“.

1.13. Papildyti šiuo 5.1.76 punktu:

„5.1.76. perkelti į elektroninę erdvę Lietuvos Respublikos vyriausiosios rinkimų komisijos rinkėjams, politinėms partijoms, piliečiams, siekiantiems pasinaudoti įstatymų leidybos iniciatyvos teise, ir iniciatyvos rėmėjams teikiamas paslaugas*	perkelti į elektroninę erdvę rinkėjo įrašymo, perkėlimo rinkėjų sąrašuose, rinkėjo informavimo, rinkėjo pažymėjimo spausdinimo paslaugas; sudaryti sąlygas kandidatams prašymus dalyvauti rinkimuose ir pareiškinius dokumentus pateikti elektroniniu būdu; sudaryti sąlygas asmenims skundus ir prašymus Lietuvos Respublikos vyriausiajai rinkimų komisijai pateikti elektroniniu būdu; sukurti elektronines priemones, kuriomis piliečiai galėtų įgyvendinti savo įstatymų leidybos iniciatyvos teisę ar kreiptis į Europos Komisiją su iniciatyva	2010 metų IV ketvirtis	Lietuvos Respublikos vyriausioji rinkimų komisija“.

1.14. Įrašyti 5.2.8 punkto ketvirtojoje skiltyje vietoj skaičių ir žodžių „2010 metų I ketvirtis“ žodžius „per Lietuvos Respublikos ginklų ir šaudmenų kontrolės įstatymo 8 ir 9 straipsnių pakeitimo įstatyme nustatytą terminą“.

2. Šis nutarimas, išskyrus 1.1, 1.2, 1.3, 1.8, 1.9, 1.10, 1.11, 1.12, 1.13, 1.14 punktus, įsigalioja 2010 m. liepos 1 dieną.

MINISTRAS PIRMININKAS	ANDRIUS KUBILIUS

VIDAUS REIKALŲ MINISTRAS	RAIMUNDAS PALAITIS